ఘనంగా ముగిసిన ఒలింపిక్స్‌
 
నృత్యాల హోరు, లేజర్‌ షోలతో హోరెత్తిన మరకాన
టోక్యో గవర్నర్‌కు ఒలింపిక్‌ పతాకం
రియో డి జెనీరో: ఒలింపిక్స్‌ సంబరాలు ఘనంగా ముగిసిపోయాయి.జోరు వర్షం,హోరున గాలి వీచినా ఇవేవీ రియో ఒలింపిక్స్‌ఉత్సాహాన్ని ఆపలేక పోయాయి.సాంబ నృత్యాల హోరు,లేజర్‌ షోల మిరిమిట్లతో రియో స్టేడియం హోరెత్తిపోయింది.మారకాన స్టేడియంలో ఒక్కసారి లైట్లు ఆరిపో వడంతో మొదలైన వేడుకలు,బాణాసంచా వెలుగుల మధ్య ముగిశాయి. జపాన్‌ ప్రధాని సూపర్‌ మారియో వేషధారణలో వేడుకల్లో ప్రత్యక్ష మవడంతో ప్రేక్షకులను ఆశ్చర్య చకితులను చేసింది.కాగా రియో ఒలింపిక్‌ వేడుకల్లో 2016 ఒలింపిక్‌ నిర్వహక కమిటీ అధ్యక్షుడు కార్లోస్‌ సజ్‌మన్‌ ప్రసంగం అందరిని ఎంతో ఆకట్టుకుంది.జీవించి ఉన్నవాళ్లలో అత్యంత సంతోషకర మైన వ్యక్తిని నేనే అని ప్రకటించాడు.ఈ సందర్భంగా ఆయన మాట్లాడుతూ మేము ప్రత్యేకం 2020 టోక్యో ఒలింపిక్స్‌కు చరిత్రను అందిస్తాం అని పేర్కొన్నారు. రియో ఒలింపిక్స్‌ భవిష్యత్‌ తరాలకు చరిత్రాత్మకంగా మిగులుతాయని ఒలింపిక్‌ కమిటీ అధ్యక్షుడు థామస్‌ బాచ్‌ వివరించాడు.రియో చరిత్ర ఒలింపిక్స్‌ ఆరంభం కంటే తరువాత మరింత మెరుగుపడుతుందని ఆయన ఆశాభావం వ్యక్తం చేశారు.రియో ఒలింపిక్స్‌ ముగిసినట్లు ఆయన ప్రకటన చేశారు. పతకం అందజేత ఒలింపిక్‌ పతకాన్ని రియో మేయర్‌ ఎడువార్డో టోక్నో గవర్నర్‌ యూరికే కొయికోకు అప్పగించారు.వెంటనే బాణాసంచా విన్యాసాలతో స్టేడియం మెరిసిపోయింది.అనంతరం మారియాని క్యాస్ట్రో ఒలింపిక్‌ జ్యోతి ఎదురుగా పీలో టెంపో క్యూ ధారార్‌ గీతాన్ని ఆలపించారు. తరువాత ఒలింపిక్‌ జ్యోతి ఆర్పివేసి క్రీడలు ముగిసనట్లు ప్రకటించారు.చివరలో సూపర్‌ మోడల్స్‌తో నిర్వహించిన కార్నివాల్‌ ప్రేక్షకులకు రియో సంస్కృతిని గుర్తు చేసింది.భారీ చిలుక,పక్కనే సాంబ నృత్యకారిణులు సంబరాల మధ్య ఒలింపిక్స్‌ వేడుకలు ముగిశాయి. ముగింపు వేడుకల్లో జూనియర్‌ పెల్ప్స్‌ రియో ఒలింపిక్‌ ముగింపు వేడుకల్లో అమెరికా బంగారు చేప మైకేల్‌ పెల్ప్స్‌ కుమారుడు బూమర్‌ సందడి చేశాడు.కాగా రియో ముగింపు వేడుకలను బూమర్‌ చూస్తున్నాడంటూ ఒలింపిక్స్‌ తన అధికారిక ఫేస్‌బుక్‌ బూమర్‌ రియో ముగింపు వేడుకల్లో పాల్గొన్న ఫోటోను పోస్టు చేసింది.రియో ఒలింపిక్స్‌లో పెల్ప్స్‌ అయిదు స్వర్ణ పతకాలు,ఒక రజత పతకం సొంతం చేసుకున్నాడు.కాగా మొత్తం23స్వర్ణ పతకాలు పెల్ప్స్‌సాధించాడు. రియోలో ఆయన పాల్గొన్న ప్రతి ఈవెంట్‌ని తన కుటుంబ సభ్యులు ప్రత్యక్షంగా వీక్షించారు. పోటీల మధ్యలో పెల్ప్స్‌ తన కుమారుడి వద్దకు వచ్చి ముద్దాడటం,అభిమానులు సందడి చేయడం తెలిసిందే. రియోపై బోల్ట్‌కు అంతులేని ప్రేమ తనకు ట్రిపుల్‌ ట్రిపుల్‌ రికార్డును అందించిన రియో డి జెనీరోపై ఉసేన్‌ బోల్ట్‌ అంతులేని ప్రేమను వ్యక్తం చేశాడు.ఒలింపిక్స్‌ ముగింపు వేడుకల సమయంలో బోల్ట్‌ ట్విటర్‌ ద్వారా ఈ విషయాన్ని వెల్లడించాడు.మేము వచ్చాము,మేము చూశాము,మేము పాలించాము రియో నాకు నీపై అంతులేని ప్రేమ ఉందని ఆయన ట్వీట్‌ చేశాడు.